ཕྱོགས་བཅུ་དུས་གསུམ་གྱི་རྒྱལ་བ་སྲས་དང་བཅས་པ་ཐམས་ཅད་ཀྱི་སྤྱི་གཟུགས།རང་ཉིད་ལ་མེ་ཏོག་ཕོག་པའི་ལྷ་སྐལ་བླ་མ་དགེ་བའི་བཤེས་གཉེན་སྟོང་ཉིད་སྙིང་རྗེའི་གཏེར་མཛོད་དེ་མཁྱེན་ནོ༎རྗེ་བཙུན་ཁྱེད་ལ་མཉམ་གྲོགས་ཀྱི་མི་རུ་བཟུང་བའི་འདུ་ཤེས་དང་བྲལ་ནས་ལམ་སྟོན་དོན་གྱི་སངས་རྒྱས་དངོས་སུ་གདེངས་ཐག་ཆོད་དེ་ཇི་མཛད་ཆོས་སུ་མཐོང་བར་ཤོག་ཅིགདེ་ལྟར་བཅོས་མ་མ་ཡིན་པའི་དད་པ་རང་རྒྱུད་ལ་ངམ་ངམ་སྐྱེས་པའི་མོད་ལ་བླ་མའི་སྐུའི་མཛད་པ་ཐམས་ཅད་གདམས་ངག་ཚངས་སྤྲུགས་སུ་གནང་བར་ཤེས་ནས་དངོས་གྲུབ་བཟང་པོ་ཕ་ཕོག་བུ་ཡི་ལོངས་སྤྱོད་ཀྱི་སྐལ་དུ་ལེན་ཤེས་པར་ཤོག་ཅིགབླ་མའི་གསུང་གི་བགྲོ་གླེང་ཐམས་ཅད་ཞལ་གདམས་དང་ཁྲིད་ཀྱི་རང་བཞིན་དུ་གོ་ནས་གསུངས་བདུད་རྩིའི་བཅུད་ལ་ངོམ་པ་མེད་པར་འཐུང་སྟེ་རང་གི་ཉམས་རྟོགས་གོང་དུ་འཕེལ་ཞིང་རྒྱས་པར་ཤོག་ཅིགབླ་མའི་ཐུགས་ཀྱི་དགོངས་པ་སྐུ་གསུམ་གྱི་ངོ་བོར་རང་སེམས་ཆོས་སྐུ་གཞི་རྫོགས་འཕོ་འགྱུར་མེད་པར་རང་ངོ་དཔྱིས་ཕྱིན་པར་འཕྲོད་དེ།རྩལ་སྣང་སྣོད་བཅུད་ཉོན་མོངས་གཉིས་འཛིན་གྱི་རྟོགས་པ་ཐམས་ཅད་ཤར་གྲོལ་དུས་མཉམ་ཀུན་བཟང་ཡངས་པ་ཆེན་པོའི་ཡེ་ཤེས་ཀྱི་རྩལ་རྫོགས་ནས་ཀུན་རྫོབ་གཟུགས་སྐུའི་བླ་མ།དོན་དམ་ཆོས་སྐུའི་བླ་མ་རྡོ་རྗེ་འཆང་ཆེན་པོའི་བྱིན་རླབས་སློབ་མའི་རང་རྒྱུད་ལ་ཞུགས་པའི་མཐུ་ལས་ཁམས་གསུམ་སེམས་ཅན་ཐམས་ཅད་འདྲེན་པའི་དེད་དཔོན་དམ་པ་རུ་བདག་ཉིད་ཚེ་འདི་ཉིད་ལ་སངས་རྒྱས་པར་ཤོག་ཅིག